text: Gadesælgere - nej tak
  26 november 2015 kl. 14.27
  Flere byer har stigende problemer med gadesælgere, som slet ikke har tilladelse til at stå og sælge på gader og stræder. 
  De forretningsdrivende i flere byer oplever at gadesælgere fra flere elselskaber og teleselskaber, der uden tilladelse slår borde og gadesalg op ude på især gågaderne, skræmmer kunderne væk fra forretningerne.
  Det betyder nedgang i omsætningen, og derfor har Juhls Bolighus i Sønderborg flere gange smidt sælgerne væk, der har stået foran deres vinduer.
  Folk går nemlig en stor bue udenom sælgerne, og holder derfor også kunderne væk fra butikkerne. 
  I Fredericia siger citychefen, at der bliver flere og flere sælgere i bybilleder. De forretningsdrivende vil meget gerne have kommunen til at sætte grænser for, hvor udbredt det må være.
  I Aabenraa har de handelsdrivende sendt en skrivelse til kommunen, for at få lavet nogle klare regler for gadesalg, og i Esbjerg har de givet sikkerhedsvagterne til opgave at holde øje med gadesælgerne og smide dem væk, hvis de ikke har tilladelse til at sælge på gader og stræder.
  I Haderslev er de gået skridtet videre, og tager nu betaling for at gadesælgerne må være der.
  Irritationen gælder ikke de humanitære organisationer, dem er alle enige i gerne være i gadebilledet.
  